**ร่างขอบเขตของงาน (Terms Of ReFerence:TOR)**

โครงการงบประมาณประจำปี 2559

งานเปลี่ยนมาตรวัดน้ำขนาด Ø **1/2** นิ้ว อายุเกิน 10 ปี การประปาส่วนภูมิภาคสาขาทุ่งสง อำเภอทุ่งสง จังหวัดนครศรีธรรมราช

**1. วัตถุประสงค์**

 การประปาส่วนภูมิภาคเขต ๔ ได้รับจัดสรรงบประมาณเปลี่ยนมาตรวัดน้ำอายุเกิน 10 ปี งบประมาณประจำปี 2559 วงเงินงบประมาณ 2,940,000 บาท (เงินสองล้านเก้าแสนสี่หมื่นบาทถ้วน) ไม่รวมภาษีมูลค่าเพิ่ม หรือ 3,145,800 บาท (เงินสามล้านหนึ่งแสนสี่หมื่นห้าพันแปดร้อยบาทถ้วน) รวมภาษีมูลค่าเพิ่ม ให้ทำการจ้างเหมาโครงการงบประมาณประจำปี 2559 งานเปลี่ยนมาตรวัดน้ำขนาด Ø **1/2** นิ้ว อายุเกิน 10 ปี การประปาส่วนภูมิภาคสาขาทุ่งสง อำเภอทุ่งสง จังหวัดนครศรีธรรมราช จึงมีความประสงค์จะประมูลจ้างเหมางานนี้ด้วยวิธีการทางอิเล็กทรอนิกส์ (E-Auction)

 **๒. ขอบเขตของงาน**

 ผู้รับจ้างจะต้องดำเนินการดังต่อไปนี้

2.1 จัดหาและเปลี่ยนมาตรวัดน้ำผู้ใช้น้ำ **กปภ. สาขาทุ่งสง** จำนวน **3000** เครื่อง พร้อมอุปกรณ์ประกอบครบชุด ประกอบด้วยแบบขยาย 1 - 8 ตามแบบเลขที่ **2559 (555103) งมน 01 (1)** ให้ถูกต้อง **ตามแบบมาตรฐานสำหรับประกอบงานเปลี่ยนมาตรวัดน้ำ**ขนาด Ø **1/2** นิ้ว **อายุเกิน 10 ปี**  รายการประกอบแบบแปลน และรายการเพิ่มเติมวันชี้สถานที่ (ถ้ามี) โดยอาจมีการเปลี่ยนแปลงได้ตามความเหมาะสม แต่จะต้องอยู่ในวงเงินงบประมาณที่ได้รับจัดสรรเท่านั้น

2.2 ก่อนดำเนินการเปลี่ยนให้ผู้รับจ้างร่วมกับผู้ว่าจ้างประชาสัมพันธ์ให้ผู้ใช้น้ำทราบ ตามภาคผนวก ก

2.3 ก่อนดำเนินการเปลี่ยนมาตรให้จดบันทึกชื่อผู้ใช้น้ำ หมายเลขมาตร ยี่ห้อมาตร เส้นทางอ่านมาตร หน่วยน้ำ

2.4 ให้เปลี่ยนมาตรใหม่ตามที่ กปภ.สาขากำหนดให้ (มาตร กปภ. สาขาจัดหาให้) พร้อมเปลี่ยนประตูน้ำ เช็ควาล์ว และอุปกรณ์อื่นๆ ตามที่กำหนดในรายละเอียดการเปลี่ยนมาตรของผู้ใช้น้ำ ซึ่งผู้รับจ้างจะต้องเป็นผู้จัดหาเอง

2.5 หลังจากดำเนินการเปลี่ยนมาตรวัดน้ำแล้ว ให้ผู้รับจ้างจดบันทึก ยี่ห้อมาตร หมายเลข มาตรหน่วยน้ำของมาตรวัดน้ำใหม่ให้ตรงกับผู้ใช้น้ำแต่ละราย ส่งข้อมูลให้ กปภ.สาขาบันทึกบัญชี

2.6 ตรวจสอบการติดตั้งและจะต้องไม่ให้มีจุดรั่วซึม

2.7 หลังจากการตรวจสอบแล้วให้ตีตรามาตร ตามรูปแบบ มาตรฐาน กปภ. โดยลวดและตะกั่วสำหรับตีตรามาตร กปภ. สาขาจัดหาให้

2.8 กรณีมีส่วนประกอบของการเปลี่ยนมาตร ชำรุด น้ำรั่วไหล เสียหายขณะดำเนินการ เช่น ขาตั้งมาตร ผู้รับจ้างจะต้องรับผิดชอบและซ่อมแซมให้อยู่ในสภาพใช้งานได้ปกติ

2.9 ให้ผู้รับจ้างจัดทำบัญชีนำส่ง มาตรวัดน้ำ พร้อมอุปกรณ์ประกอบของเดิม ส่งให้ กปภ.สาขาพร้อมรูปถ่ายก่อน/หลัง แต่ละเลขที่ผู้ใช้น้ำที่เปลี่ยน

2.10 ให้ผู้รับจ้างทำการซ่อมแซมส่วนอาคาร พื้น รั้ว ฯลฯ ที่มีการขุดเจาะ ซึ่งมีผลจากการเปลี่ยนมาตรวัดน้ำให้เรียบร้อยก่อนส่งมอบงานให้คณะกรรมการตรวจรับ

2.11 ในกรณีที่ผู้รับจ้างไม่สามารถเปลี่ยนมาตรวัดน้ำด้วยอุปกรณ์ประปา ตามมาตรฐานที่ กปภ. กำหนดไว้ได้ เนื่องจากการติดตั้งมาตรวัดน้ำ(ของเดิม) ไม่ได้เป็นไปตามแบบมาตรฐานของ กปภ. และมีความจำเป็นต้องใช้อุปกรณ์ประปาเพิ่มเติม นอกเหนือจากที่ กปภ. ได้กำหนดไว้ให้ ให้ผู้รับจ้างแจ้งให้ผู้ควบคุมงานทราบ และให้ผู้ควบคุมงานเป็นผู้ขอเบิกอุปกรณ์ประปาจากคลังพัสดุของกปภ.สาขา มาให้ผู้รับจ้างเพื่อใช้ในการเปลี่ยนมาตร โดยให้เจ้าหน้าที่พัสดุฯ บันทึกไว้ในใบขอเบิกอุปกรณ์ประปาว่า **“ ขอเบิกอุปกรณ์ประปาเพิ่มเติมสำหรับใช้ในการเปลี่ยนมาตรวัดน้ำครบวาระ 10 ปี ”**

2.12 ในกรณีที่ผู้รับจ้างไม่สามารถติดตั้งอุปกรณ์ตามแบบมาตรฐานของ กปภ.ได้เนื่องจากมีข้อจำกัด เช่น พื้นที่คับแคบ หรือมีอุปสรรคอย่างอื่น ทำให้ไม่สามารถติดตั้งอุปกรณ์ประปาบางรายการได้ เช่น ประตูน้ำ แท่นคอนกรีต ให้กปภ. สาขา หักเงินค่าอุปกรณ์ประปาที่ไม่ได้ติดตั้งออกจากค่าจ้างของผู้รับจ้างตามราคาที่ผู้รับจ้างเสนอไว้ในใบเสนอราคา

2.*13 ผู้รับจ้างจะต้องซ่อมแซมในส่วนที่ขุดดินวางท่อประปา อาทิเช่น ทางเท้า,ฟุตบาท,ถนนเทศบาล,ทางหลวง และอื่นๆ ให้อยู่ในสภาพเรียบร้อยดีดังเดิมทุกประการ ก่อนส่งมอบงาน*

 **๓. ผู้ประสงค์จะเสนอราคาจะต้องมีคุณสมบัติ ดังต่อไปนี้**

 ๓.๑ ผู้ประสงค์จะเสนอราคาต้องเป็นผู้มีอาชีพรับจ้างงานที่จะประกวดราคาจ้างด้วยวิธีการทางอิเล็กทรอนิกส์

 3.2 ผู้ประสงค์จะเสนอราคาต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลของการสั่งให้นิติบุคคลหรือบุคคลอื่นเป็นผู้ทิ้งงานตามระเบียบของ

ทางราชการ

 3.3 ผู้ประสงค์เสนอราคาจะต้องไม่เป็นผู้มีผลประโยชน์ร่วมกันกับผู้ประสงค์เสนอราคารายอื่นและ/หรือต้องไม่เป็นผู้มีผลประโยชน์ร่วมกันกับผู้ให้บริการตลาดกลางกลางอิเล็กทรอนิกส์ ณ วันประกาศประกวดราคาจ้างด้วยวิธีการทางอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งกันราคา อย่างเป็นธรรมในการประกวดราคาจ้างครั้งนี้

 3.4 ผู้ประสงค์จะเสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้ประสงค์จะเสนอราคาได้มีคำสั่งให้สละสิทธิ์ความคุ้มกันเช่นว่านั้น

 ๓.๕ ผู้ประสงค์จะเสนอราคา จะต้องเป็นผู้รับจ้างที่เคยทำงานกับ กปภ. มีผลงานประเภทเดียวกันและต้องเป็นผลงานสัญญาเดียวและแล้วเสร็จ ในวงเงินไม่น้อยกว่า **1,000,000** บาท

 ๓.๖ บุคคลหรือนิติบุคคลที่จะเข้าเป็นคู่สัญญาต้องไม่อยู่ในฐานะเป็นผู้ไม่แสดงบัญชีรายรับรายจ่ายหรือแสดงบัญชีรายรับรายจ่ายไม่ถูกต้องครบถ้วนในสาระสำคัญ

 ๓.๗ บุคคลหรือนิติบุคคลที่จะเข้าเป็นคู่สัญญากับหน่วยงานของรัฐซึ่งได้ดำเนินการจัดซื้อจัดจ้างด้วยระบบอิเล็กทรอนิกส์ (e-Govemment Procurement : e GP) ต้องลงทะเบียนในระบบอิเล็กทรอนิกส์ของกรมบัญชีกลางที่เว็บไซต์ศูนย์ข้อมูลจัดซื้อจัดจ้างภาครัฐ

 ๓.๘ คู่สัญญาต้องรับและจ่ายเงินผ่านบัญชีธนาคาร เว้นแต่การจ่ายเงินแต่ละครั้งซึ่งมีมูลค่าไม่เกินสามหมื่นบาทคู่สัญญาอาจจ่ายเป็นเงินสดได้

 **4. ระยะเวลาในการก่อสร้าง** ไม่เกิน 120 วัน

 **5. ราคากลางในการเริ่มต้นประมูล** 3,145,800บาท(รวมภาษีมูลค่าเพิ่มแล้ว)